Page:William Wye Smith-The New Testament in Braid Scots.pdf/10

Jesus at Capernaum. sal he gie chairge anent ye; and on their hauns sal they hand ye up, that ye clour-na yere fit again a stane!'"

7. Quo' Jesus till him, "Aries mair it is utten-doon, 'Ye sanna temp the Lor yere God!"'

8. And again the Enemy take him up intil an unco heigh mountain, and airts him till a’ the kingdomso’ the yirth, and in.’ their glorie;

9. And says till him, "A' thae things gie I t'ye gin ye, fa'in doon, gie worship to me!”

10. Than quo' Jesus till him, "Awa, Sautan! for it is putten-doon, 'The Lord yere God sal ye worship; and him alane sal ye ser'!'"

ll. Than the deevil quats him; and lo! the Angels cam to ser' him.

12. Noo whan it was tell't him that John was taen hand 0', he gaed awa' intil Galilee:

13. And forsakin Nazareth, he cam and made his dwallin i' Capernaum, on the side 0' the Loch, on the border 0' Zebulon and Naphtali;

14. That it micht come to pass what said Esaiah the Prophet,

15. "Land 0' Zabulon! and land 0' Naphtali! Galilee 0' the nations!

16. "The folk that were sittin i' the mirk, saw an unco licht; and till a' thee sittin i' the land and the mirkness o' the deid, the licht raise up!

17. Free that time forth begude Jesus to preach; and quo' he, "Repent ye! for Heeven’s kingdom draws nar-haun!"

18. And walkin by the Loch o’ Galilee, he saw two brithers, Simon, (ca’d Peter), and Andre his brither, castin aboot a net i' the Loch, for they war ﬁsher-folk.

19. And quo'he to them, "Follow ye me! and I'se mak ye ﬁshers 0' men!"

20. And they, withoot ado, left the nets, and gaed eftir him.

21. And gangin forrit tharawa, he saw ither twa. brithers. James, son 0' Zebedee, and his brither John, in a smack wi' Zebedee their faither, workin on their nets : and he had them "Come!"

22. And they, forsakin the boat, and their faither, gaed eftir him.

23. And Jesus gaed ower a' Galilee, instructin i' their kirks, and iean forth the Blythe-Message o' the Kinngdom, and healin a' diseases, and a' infirmities amang the folk.

24. And the sough 0' him gaed oot intil a.' Syria : and they fesh't till him a' wha war ill wi' a’ diseases and pains, and thee possess't wi' demons, and dementit, and that had a stroke: and be healed them.

25. And unco thrangs follow't him—frae Galilee, and the Ten Cities, and Jerusalem, and Judea, and ayont the Jordan.

CHAPTIR FYVE.

'Wha’s happy! A when auld sayins strauchit oat. Ettle ye perfection!

ND, seein the thrang 0' folk, he gaed up intil a mountain; and when he was sutten-doon, his disciples gather't aboot.

2. And he open't his mooth, and instructit them; and quo' he:

3. "Happy the spirits that are lown and cannie: for the kingdom 0' Heaven is waitin for them!

4. Happy they wha are makin their maen; for they sal fin' comfort and peace.

5. "Happy the lowly and meek o' the yirth: for the yirth sal be their ain haddin.

6. "Happy they whase hunger and drouth are a' for holiness: for they sal be satisfy't!

7. "Happy the pitfu': for they, sal win pitie theirsels!

8. "Happy the pure-heartit: for their een sal dwal upon God!

9. "Happy the makkers-up o' strife: for they sal be coontit "for bairns 0' God! 4